Πάπας Πασχάλης Β΄

Ο Πάπας Πασχάλης Β΄ (Papa Pasquale II, 1050 - 21 Ιανουαρίου 1118) διετέλεσε Πάπας Ρώμης από το 1099 μέχρι το 1118. Διαδέχθηκε στο παπικό θρόνο τον Πάπα Ουρβανό Β΄. Έγινε καρδινάλιος επί Γρηγορίου Β΄ του οποίου ήταν οπαδός. Ήταν αρκετά δυναμικός από της υπερίσχυσής του των κατ΄ αυτού εκλεγέντων τριών Παπών καθώς και στους κατ΄ εναντίον Ερρίκου του Α΄ της Αγγλίας και Φιλίππου του Ωραίου της Γαλλίας αγώνες του.

Όταν αργότερα ενεπλάκη σε αγώνα με τον Ερρίκο τον Ε΄ αναγκάσθηκε τότε να υπογράψει τη συνθήκη της Σούτρη 1111 δια της οποίας ο Αυτοκράτωρ παραιτούταν από την δια δακτυλίου και ράβδου περιβολής των επισκόπων και αντ΄ αυτού ο Πάπας παραχώρησε σ΄ αυτόν τα από Καρόλου του Μεγάλου δωρηθέντα στην Εκκλησία κτήματα καθώς και να στέψη αυτόν Αυτοκράτορα.
Η στέψη όμως εκείνη έμελλε να εξελιχθεί από τις πλέον επεισοδιακές, όταν κάποιος κατά τη διάρκειά της διαμαρτυρήθηκε έντονα που θεωρήθηκε προσκείμενος του Πάπα. Τότε ο Αυτοκράτορας διέταξε τη σύλληψη του Πάπα, εκείνος προκειμένου να σωθεί επέστρεψε τα προνόμια του δακτυλιδιού και της ράβδου περιβολής.

Αργότερα όμως η εξέλιξη ήταν ακόμα χειρότερη όταν η σύνοδος της Ρώμης υπό την προεδρία του Πασχάλη (1112) κήρυξε άκυρη την πράξη του, της επιστροφής του προνομίου και προχώρησε στον αφορισμό του Ερρίκου. Όταν ο Ερρίκος έλαβε γνώση του γεγονότος αυτού ηγούμενος στρατού εισέβαλε στη Ρώμη, συνέλαβε τον Πάπα τον οποίο στη συνέχεια καθαίρεσε και τον εξόρισε. 
Στον παπικό θρόνο διάδοχός του ανέλαβε ο Πάπας Γελάσιος Β΄

Παραπομπές

Πηγές 
 Μεγάλη Ελληνική Εγκυκλοπαίδεια Δρανδάκη τομ.ΙΘ΄, σελ.775.

Πάπες
Ιταλοί Πάπες
Πάπες 11ου αιώνα
Πάπες 12ου αιώνα